L-NGOs u ħwienet tal-karità b'aktar ċans li jkunu konformi mal-liġi L-Uffiċċju tal-Kummissarju għall-Organizzazzjonijiet Volontarji ddikjara li l-leġislazzjonijiet sussidjarji dwar il-ġbir mill-pubbliku u l-ħwienet tal-karità huma intiżi biex jgħinuhom u mhux ifixkluhom f'xogħolhom. Huwa ċċara li bħalissa għaddej eżerċizzju li permezz tiegħu se jkabbar id-Dipartiment tal-Ġbir Pubbliku u l-Ħwienet tal-Karita mil-lat ta' riżors uman ħalli jiġi żgurat li l-attivitajiet ikunu segwiti, irreġistrati u konformi mal-liġi. Fl-istess waqt huwa ħabbar li minħabba din il-ħidma intena fi ħdanu kien se jagħti aktar żmien lill-għaqdiet volontarji u lill-ħwienet tal-karità biex ikunu konformi mal-liġi. L-imsemmi uffiċċju kien qed jirreaġixxi fl-isfond ta-żewġ leġislazzjonijiet sussidjarji ippubblikati li jirregolaw il-ġbir ta' fondi minn għaqdiet mhux governattivi.